ddrg/super_eurlex huggingface dataset:
Hivatalos Lap L 317 , 27/11/1974 o. 0021 - 0021

finn különkiadás fejezet 3 kötet 6 o. 0030

görög különkiadás: fejezet 03 kötet 11 o. 0064

svéd különkiadás fejezet 3 kötet 6 o. 0030

spanyol különkiadás fejezet 03 kötet 7 o. 0260

portugál különkiadás fejezet 03 kötet 7 o. 0260



A Tanács határozata (1974. november 20.) a cukor mozgásának figyelemmel kíséréséről (74/583/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, tekintettel a Bizottság javaslatára, mivel a cukorpiacon jelenleg fennálló helyzet egy szervezet létrehozását teszi szükségessé a cukor mindennemű mozgásának alapos és rendszeres felügyeletére, A KÖVETKEZŐKÉPPEN HATÁROZOTT: Egyetlen cikk A tagállamok minden héten tájékoztatják a Bizottságot az összes lényeges adatról a cukor szerződésekben vállalt mennyiségeivel, az értékesítések és beszerzések volumenével, és az ilyen ügyletekben szereplő cukor vélhető származásával és rendeltetési helyével kapcsolatban. Kelt Brüsszelben, 1974. november 20-án. a Tanács részéről az elnök Ch. Bonnet --------------------------------------------------
A Tanács határozata

(1975. március 18.)

a vámeljárások egyszerűsítéséről és összehangolásáról szóló nemzetközi egyezmény megkötéséről, és az ahhoz csatolt, a vámraktárakról szóló melléklet elfogadásáról

(75/199/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság ajánlására,

mivel a Vámegyüttműködési Tanácsban megtárgyalt, a vámeljárások egyszerűsítéséről és összehangolásáról szóló nemzetközi egyezmény hatékonyan hozzájárulhat a nemzetközi kereskedelem fejlődéséhez;

mivel – az egyezmény 11. cikkével összhangban – a Szerződő Feleknek az egyezmény megkötésekor annak egyik mellékletét is el kell fogadniuk; mivel ezért célszerű, hogy a Közösség a vámraktárakról szóló mellékletet elfogadja;

mivel az egyezményt és annak említett mellékletét célszerű megkötni, illetve elfogadni,

A KÖVETKEZŐKÉPPEN HATÁROZOTT:

1. cikk

A Tanács a Közösség nevében megköti, illetve elfogadja a vámeljárások egyszerűsítéséről és összehangolásáról szóló nemzetközi egyezményt és annak a vámraktárakról szóló mellékletét.

Az egyezmény és a melléklet pontos szövegét e határozat melléklete tartalmazza.

2. cikk

A Tanács elnöke kijelöli azokat a személyeket, akik az 1. cikkben említett egyezmény aláírására és az ugyancsak az 1. cikkben említett melléklet elfogadására jogosultak, és rájuk ruházza a Közösséget jogilag kötelező megkívánt jogköröket.

Ezek a személyek tájékoztatják a Vámegyüttműködési Tanács főtitkárát arról, hogy az előbb említett melléklet alkalmazásában az Európai Gazdasági Közösség tagállamainak vámterületeit egységes területként kell kezelni.

Kelt Brüsszelben, 1975. március 18-án.

a Tanács részéről

az elnök

R. Ryan

--------------------------------------------------
A Tanács határozata

(1975. március 3.)

a szárazföldi eredetű tengerszennyezés megelőzéséről szóló egyezmény megkötésről

(75/437/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Közösségek Tanácsának és a tagállamok kormányainak a Tanács keretében ülésező képviselőinek az Európai Közösségek környezetvédelmi cselekvési programjáról szóló, 1973. november 22-i nyilatkozata [2] hangsúlyozza a Közösség számára általában a tengerszennyezés elleni küzdelem fontosságát, és előírja többek között a közösségi cselekvést a szárazföldi eredetű tengerszennyezés elleni küzdelemben;

mivel az 1974. február 21-i, a szárazföldi eredetű tengerszennyezés megelőzéséről szóló egyezmény előírja az e típusú szennyezésnek az északkelet-atlanti térségben történő megszüntetésére vagy csökkentésére irányuló programok kidolgozását és végrehajtását;

mivel ezen egyezmény Közösség általi megkötése szükségesnek tűnik a környezetvédelem és az életminőség területén a közösségi célkitűzések egyikének – a közös piac keretében történő – elérése érdekében; és mivel a Szerződés nem tartalmaz rendelkezéseket a szükséges hatáskörökre vonatkozóan;

mivel az ezen egyezménynek megfelelően létrehozott bizottságban a Közösség képviselőit ki kell jelölni,

A KÖVETKEZŐKÉPPEN HATÁROZOTT:

1. cikk

A szárazföldi eredetű tengerszennyezés megelőzéséről szóló egyezményt a Közösség nevében a Tanács megköti.

Az egyezmény szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az egyezmény aláírására jogosult személyeket és felruházza őket a Közösség nevében való kötelezettségvállaláshoz szükséges jogkörrel.

3. cikk

Az ezen egyezmény 15. cikkének megfelelően létrehozott bizottságban a Közösséget a Bizottság képviseli.

A Bizottság ismerteti a Közösség álláspontját, azon irányelveknek megfelelően, amelyeket számára a Tanács adhat.

Kelt Brüsszelben, 1975. március 3-án.

a Tanács részéről

az elnök

J. Keating

[1] HL C 127., 1974.10.18., 32. o.

[2] HL C 112., 1973.12.20., 1. o.

--------------------------------------------------
A Tanács határozata

(1975. május 20.)

gyógyszerészeti Bizottság létrehozásról

(75/320/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre;

tekintettel a Bizottság javaslatára;

mivel az emberi felhasználásra szánt, törzskönyvezett gyógyszerkészítményekre vonatkozó jogszabályok közelítéséről elfogadott tanácsi intézkedések végrehajtása olyan problémákat vethet fel, amelyeket együtt kell megvizsgálni;

mivel ebből a célból egy bizottságot kell létrehozni, melyben a Bizottság képviselője elnököl, és amely a tagállamok közigazgatási szerveinek képviselőiből áll,

A KÖVETKEZŐKÉPPEN HATÁROZOTT:

1. cikk

A Bizottság mellett létrejön a gyógyszerészeti bizottság.

2. cikk

A törzskönyvezett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló, 1975. május 20-i 75/319/EGK második tanácsi irányelvének [1] 8. cikkében említett törzskönyvezett gyógyszerkészítmények bizottsága feladatainak sérelme nélkül, ennek a bizottságnak a feladata lesz megvizsgálni:

- bármely, a törzskönyvezett gyógyszerkészítményekkel kapcsolatos irányelvek alkalmazására vonatkozó kérdést, amelyet a bizottság elnöke felvet – akár saját kezdeményezésére, akár egy tagállam képviselőjének kérésére;

- bármely más, a törzskönyvezett gyógyszerkészítményekre vonatkozó kérdést, amelyet az a bizottság elnöke felvet – akár saját kezdeményezésére, akár egy tagállam képviselőjének kérésére.

A Bizottság konzultál a bizottsággal, amikor irányelvekre vonatkozó javaslatokat dolgoz ki a törzskönyvezett gyógyszerkészítmények területén, különösen, amikor valamely módosítást tervez a törzskönyvezett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló, 1965. január 26-i 65/65/EGK [2] tanácsi irányelvben, amelyet alkalma lehet javasolni.

3. cikk

(1) A bizottság a tagállamok közigazgatási szerveinek közegészségügyi szakértőiből áll, és mindegyik tagállamnak egy képviselője van.

(2) Mindegyik képviselőnek egy helyettese van. Ez a helyettes jogosult arra, hogy részt vegyen a bizottság ülésein.

(3) A Bizottság képviselője a bizottság elnöke.

4. cikk

A bizottság elfogadja saját eljárási szabályzatát.

Kelt Brüsszelben, 1975. május 20-án.

a Tanács részéről

az elnök

R. Ryan

[1] HL L 147., 1975.6.9., 13. o.

[2] HL 22. szám, 1965.2.9, 369/65. o.

--------------------------------------------------
A Tanács határozata

(1975. július 15.)

az Európai Gazdasági Közösség és az Indiai Köztársaság közötti, nádcukorról szóló megállapodás megkötéséről

(75/456/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel az AKCS cukorról szóló 3. jegyzőkönyve szerves részét képezi az AKCS és az EGK 1975. február 28-án aláírt loméi egyezményének; mivel az egyezmény hatálybalépésétől függően a Közösség és a jegyzőkönyvben felsorolt AKCS-államok az 1975. február 28-i levélváltás formájában kötött megállapodásokkal kötelezettségeket vállaltak ugyanezen időponttól fogva az említett jegyzőkönyv rendelkezéseinek alkalmazására;

mivel a csatlakozási szerződés záróokmányához mellékelt, a Ceylonnal, Indiával, Malajziával, Pakisztánnal és Szingapúrral való kereskedelmi kapcsolatok fejlesztéséről szóló közös szándéknyilatkozat [1] kimondja, hogy a nemzetközösségi cukormegállapodás 1974. december 31-i lejárta után az Indiából a Közösségbe irányuló cukorkivitel kérdését a Közösségnek kell megoldania, figyelembe véve különösen azokat a rendelkezéseket, amelyeket az Európai Gazdasági Közösség, illetve a társult afrikai és madagaszkári államok közötti kapcsolatokról szóló 22. jegyzőkönyvben felsorolt független nemzetközösségi országokból, valamint az Afrikában az Indiai-óceán, a Csendes-óceán és a Karib-tenger tér ségében elhelyezkedő független fejlődő nemzetközösségi országokból származó cukor behozatala tekintetében elfogadhatnak;

mivel az e nyilatkozat szerinti eljárás lehetővé tétele érdekében meg kell kötni az Európai Gazdasági Közösség és az Indiai Köztársaság között megtárgyalt, nádcukorról szóló megállapodást,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Indiai Köztársaság közötti, a nádcukorról szóló megállapodást a Tanács a Közösség részéről megköti.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1975. július 15-én.

a Tanács részéről

az elnök

M. Rumor

[1] HL L 73., 1972.3.27., 195. o.

--------------------------------------------------
A Tanács határozata

(1975. december 9.)

a Vámegyüttműködési Tanács 1975. január 1-jei, a Brüsszeli Nómenklatúra alapján gyűjtött nemzetközi kereskedelmi statisztikai adatoknak az ENSZ második átdolgozott Külkereskedelmi Termékjegyzéke meghatározásai szerinti kifejezése lehetővé tétele céljából kidolgozott ajánlása elfogadásáról

(75/767/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a tagállamok Szerződő Felek az 1950. december 15-i, a Vámtarifákban alkalmazandó áruosztályozási nómenklatúráról (Brüsszeli Nómenklatúra) szóló egyezmény aláírásában;

mivel a tagállamok elfogadták a Vámegyüttműködési Tanács 1960. december 8-i, a Brüsszeli Nómenklatúra és az Egyesült Nemzetek Gazdasági és Szociális Tanácsa által az 1960. év folyamán elfogadott átdolgozott Külkereskedelmi Termékjegyzék közötti kapcsolatról szóló ajánlását is; mivel a tagállamok Közösségen kívüli kereskedelmében és a tagállamok közötti kereskedelemben használatos statisztikáknak ezért követniük kell a Brüsszeli Nómenklatúra előírásait azok jelenlegi és jövőbeli formájában, hogy a Közösségen kívüli és a tagállamok közötti kereskedelemmel kapcsolatos statisztikai adatok szolgáltatása ennek a két nemzetközi nómenklatúrának az alapján történhessen;

mivel a hivatkozott termékjegyzék második átdolgozását az Egyesült Nemzetek Gazdasági és Szociális Tanácsának Statisztikai Bizottsága 1974. évi ülésén elfogadta;

mivel 1975. január 1-jén a Vámegyüttműködési Tanács ajánlásban szólította fel a Vámegyüttműködési Tanácsnak azokat a tagállamait és az azok némelyike által létrehozott vámügyi és gazdasági szövetségeket, hogy a hivatkozott ajánlás mellékletében található alszámokat építsék be vámtarifáikba vagy statisztikai nómenklatúrájukba, vagy legalábbis tegyék meg a szükséges lépéseket annak elősegítése érdekében, hogy a statisztikai adatok jelentése az Egyesült Nemzetek érintett testületei számára ezeknek az alszámoknak az alapján történjen,

A KÖVETKEZŐKÉPPEN HATÁROZOTT:

Egyedüli cikk

A Vámegyüttműködési Tanács 1975. január 1-jei, a Brüsszeli Nómenklatúra alapján gyűjtött nemzetközi kereskedelmi statisztikai adatoknak az ENSZ Külkereskedelmi Termékjegyzéke második átdolgozásának meghatározásai szerinti kifejezése lehetővé tétele céljából kidolgozott ajánlása a Közösség nevében az 1978. január 1-jei hatályba léptetéshez elfogadást nyert.

A Bizottság köteles erről az elfogadásról a Vámegyüttműködési Tanács főtitkárát tájékoztatni.

Kelt Brüsszelben, 1975. december 9-én.

a Tanács részéről

az elnök

M. Rumor

[1] HL C 280., 1975.12.8., 69. o.

--------------------------------------------------
Hivatalos Lap L 194 , 25/07/1975 o. 0022 - 0022

finn különkiadás fejezet 15 kötet 1 o. 0228

spanyol különkiadás fejezet 15 kötet 1 o. 0122

svéd különkiadás fejezet 15 kötet 1 o. 0228

portugál különkiadás fejezet 15 kötet 1 o. 0122



A Tanács határozata (1975. március 3.) a Közösségnek a szárazföldi eredetű tengerszennyezés megelőzéséről szóló egyezményhez csatolt III. Állásfoglalás alapján létrehozott ideiglenes bizottságban való részvételéről (75/438/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, és különösen annak 235. cikkére, tekintettel a Bizottság javaslatára, tekintettel az Európai Parlament véleményére [1], mivel a szárazföldi eredetű tengerszennyezés megelőzéséről szóló, 1974. február 21-i egyezmény záróokmányához csatolt III. Állásfoglalás egy, az egyezmény aláíróinak képviselőiből álló ideiglenes bizottság létrehozását ajánlja; mivel ezen egyezményt a 75/437/EGK [2] határozattal a Közösség nevében megkötötték; mivel az ideiglenes bizottságban a Közösség képviselőit ki kell jelölni, A KÖVETKEZŐKÉPPEN HATÁROZOTT: Egyetlen cikk A szárazföldi eredetű tengerszennyezés megelőzéséről szóló egyezmény hatálybalépéséig fel kell hatalmazni a Bizottságot egyezmény záróokmányához csatolt III. Állásfoglalás alapján létrehozott "ideiglenes bizottság" munkacsoportban a Közösség képviseletére. Kelt Brüsszelben, 1975. március 3-án. a Tanács részéről az elnök J. Keating [1] HL C 127., 1974.10.18., 32. o. [2] HL L 194., 1975.7.25., 5. o. --------------------------------------------------
A Tanács határozata

(1975. június 16.)

közegészségügyi vezető tisztségviselők bizottságának létrehozásáról

(75/365/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság javaslatára,

mivel a Tanács által a letelepedési jognak és a szolgáltatásnyújtás szabadságának eredményes gyakorlása érdekében elfogadott intézkedések alkalmazása, valamint az orvosok tevékenysége tekintetében a törvényi, rendeleti vagy közigazgatási rendelkezések összehangolása problémákhoz vezethet, amelyeket közösen kell megvizsgálni;

mivel ezért létre kell hozni egy, a tagállamok hatóságainak képviselőiből álló bizottságot a Bizottság elnökletével,

A KÖVETKEZŐKÉPPEN HATÁROZOTT:

1. cikk

Létrejön a Bizottságon belül a közegészségügyi vezető tisztségviselők bizottsága (a továbbiakban: bizottság).

2. cikk

A bizottság feladata:

- a 75/362/EGK [1] és a 75/363/EGK [2] irányelv végrehajtása során esetleg felmerülő nehézségek felfedése és elemzése,

- a tagállamokban az általános és szakorvosi ellátás nyújtásának feltételeire vonatkozó összes lényeges információ összegyűjtése,

- a Bizottságnak a fent említett irányelvek módosítására irányuló munkájához esetleg irányt mutató vélemény megfogalmazása.

3. cikk

(1) A bizottság az egyes tagállamok vezető tisztségviselőiből áll, akik közvetlen felelősséggel tartoznak a közegészségügy területén.

(2) A bizottság tagjait a tagállamok nevezik ki, mindegyik tagállam egy-egy tagot és egy-egy helyettest nevez ki.

(3) A bizottság elnöke a Bizottság képviselője.

4. cikk

A bizottság megalkotja eljárási szabályzatát.

Kelt Luxembourgban, 1975. június 16-án.

a Tanács részéről

az elnök

R. Ryan

[1] HL L 167., 1975.6.30., 1. o.

[2] HL L 167., 1975.6.30., 14. o.

--------------------------------------------------
A Bizottság határozata

(1976. szeptember 17.)

az Európai Közösségek és Kanada közötti kereskedelmi és gazdasági együttműködési keretegyezmény megkötéséről

(76/753/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,

tekintettel a Tanács jóváhagyására

mivel az Európai Közösségek és Kanada közötti, 1976. július 6-án Ottawában aláírt kereskedelmi és gazdasági együttműködési keretegyezményt az Európai Atomenergia-közösség nevében meg kell kötni,

A KÖVETKEZŐKÉPPEN HATÁROZOTT:

1. cikk

Az Európai Közösségek és Kanada közötti kereskedelmi és gazdasági együttműködési keretegyezményt az Európai Atomenergia-közösség nevében a Bizottság megköti és jóváhagyja.

Az egyezmény szövegét csatolták e határozathoz.

2. cikk

Az egyezmény 8. cikkében [1] előírt értesítést a Közösség tekintetében a Bizottság elnöke küldi meg.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1976. szeptember 17-én.

a Bizottság részéről

Christopher Soames

alelnök

[1] Az egyezmény hatálybalépésének napját az Európai Atomenergia-közösség tekintetében kihirdetik az Európai Közösségek Hivatalos Lapjában.

--------------------------------------------------
A Tanács határozata

(1976. november 23.)

a Növény-egészségügyi Állandó Bizottság létrehozásáról

(76/894/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság által benyújtott határozattervezetre,

mivel a Tanács által a növényegészségügy tekintetében elfogadott intézkedések a tagállamok és a Bizottság között szoros együttműködést létrehozó eljárást írnak elő ezen intézkedések végrehajtása érdekében; mivel az együttműködés megvalósítása céljából szükség van egy olyan bizottság létrehozására, amely az említett intézkedésekben ráruházott feladatokat elvégzi;

mivel kívánatos, hogy ez az együttműködés kiterjedjen az említett intézkedésekben meghatározott valamennyi területre; mivel e célból a bizottságot fel kell jogosítani az e területeken felmerülő bármely ügy kivizsgálására,

A KÖVETKEZŐKÉPPEN HATÁROZOTT:

1. cikk

Növény-egészségügyi Állandó Bizottság (a továbbiakban: bizottság) jön létre, amely a tagállamok képviselőiből áll, és amelynek elnöki tisztjét a Bizottság egy képviselője tölti be.

2. cikk

A bizottság ellátja a Tanács által a növényegészségügy tekintetében elfogadott intézkedések által ráruházott feladatokat az ezen intézkedésekben megállapított körülmények között és feltételekkel összhangban.

A bizottságnak továbbá meg kell vizsgálnia az említett intézkedések alkalmazási körében felmerülő minden olyan egyéb ügyet, amit a bizottság elnöke a saját kezdeményezésére vagy valamelyik tagállam kérésére a bizottság elé terjeszt.

3. cikk

A bizottság elfogadja saját eljárási szabályzatát.

Kelt Brüsszelben, 1976. november 23-án.

a Tanács részéről

az elnök

A. P. L. M. M. van der Stee

--------------------------------------------------
A Bizottság határozata

(1976. október 1.)

egyes gyümölcsfafajok ültetvényei termelési potenciáljának meghatározása céljából a tagállamok által végzendő felmérésekre vonatkozó kiegészítő rendelkezések megállapításáról

(76/806/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az egyes gyümölcsfafajok ültetvényei termelési potenciáljának meghatározása céljából a tagállamok által végzendő statisztikai felmérésekről szóló, 1976. július 20-i 76/625/EGK tanácsi irányelvre [1] és különösen annak 2. cikke (1) bekezdésének B. és C. pontjaira, valamint 9. cikkére,

mivel annak érdekében, hogy a statisztika folyamatosan alkalmazkodjon a gazdasági körülményekhez, a korábbi, gyümölcsfa-ültetvényekre vonatkozó felmérések során szerzett tapasztalatok alapján bizonyos módosítások mellett meg kell tartani a műszaki jellemzőknek az egyes gyümölcsfatípusok ültetvényei termelési potenciáljának meghatározása céljából a tagállamok által végzendő statisztikai felmérésekről szóló, 1971. július 26-i 71/286/EGK tanácsi irányelv [2] 2. cikkében meghatározottak statisztikai besorolását;

mivel az ebben a határozatban előírt intézkedések összhangban vannak az Agrárstatisztikai Állandó Bizottság véleményével,

ELFOGADTA EZT A HATÁROZATOT:

1. cikk

Az 1976. július 20-i irányelv 2. cikke (1) bekezdésének B. és C. pontjaiban említett, a fák életkorára és a telepítés sűrűségére vonatkozó statisztikai osztályokat a melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1976. október 1-jén.

a Bizottság részéről

G. Brunner

a Bizottság tagja

[1] HL L 218., 1976.8.11., 10. o.

[2] HL L 179., 1971.8.9., 21. o.

--------------------------------------------------

MELLÉKLET

ÉLETKOR ÉS TELEPÍTÉSI SŰRŰSÉG SZERINTI OSZTÁLYOK

a) A következő osztályok kerülnek felállításra:

| Alma, körte | Őszibarack | Narancs |

A fa kora (években) | 1-nél kevesebb | 1-nél kevesebb | 1-nél kevesebb |

1 | 1 | 1 |

2 | 2 | 2 |

3 | 3 | 3 |

4 | 4 | 4 |

5–9 | 5–9 | 5–9 |

10–14 | 10–14 | 10–14 |

15–24 | 15–19 | 15–24 |

25 és annál több | 20 és annál több | 25–39 |

| | 40 és annál több |

A telepítés sűrűsége (fa/ha) | 400-nál kevesebb | 300-nál kevesebb | 250-nél kevesebb |

400–799 | 300–399 | 250–374 |

800–1599 | 400–599 | 375–499 |

1600 és annál több | 600–799 | 500–624 |

| 800 és annál több | 625–749 |

| | 750 és annál több |

b) Továbbá a tagállamok a nagy sűrűségű, almát és körtét termő gyümölcsösök esetén a "15–24 év" korcsoportot két csoportra oszthatják fel:

"15–19 év"

"20–24 év"

--------------------------------------------------
A Tanács határozata

(1977. október 28.)

a szövettipizáló reagensek csereforgalmáról kötött európai megállapodásról és annak kiegészítő jegyzőkönyvéről

(77/715/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság ajánlására,

mivel a szövettipizáló reagensek csereforgalmáról szóló, az Európai Tanács kezdeményezésére kidolgozott európai megállapodás 5. cikkének (1) bekezdése előírja, hogy a szerződő felek kötelesek megtenni minden szükséges intézkedést a másik felek által a rendelkezésükre bocsátott szövettipizáló reagensek vonatkozásában, a behozatali vámok alóli teljes mentesség biztosítása érdekében;

mivel a közös vámtarifa rendelkezéseinek az alkalmazása alóli eltérés, függetlenül attól, hogy az önállóan alkalmazott vagy egyezményen alapuló jellegű-e, a Közösség kizárólagos hatáskörébe tartozik;

mivel a megállapodás olyan kiegészítő jegyzőkönyvvel való kiegészítése, amely lehetővé teszi, hogy az Európai Gazdasági Közösség szerződő féllé váljon, feljogosítja a Közösséget, hogy ezt a hatáskörét gyakorolja;

mivel ezért az említett megállapodást és annak kiegészítő jegyzőkönyvét alá kell írni,

A KÖVETKEZŐKÉPPEN HATÁROZOTT:

1. cikk

A szövettipizáló reagensek csereforgalmáról szóló európai megállapodás és annak kiegészítő jegyzőkönyve a Közösség nevében elfogadást nyert.

A megállapodás és a kiegészítő jegyzőkönyv szövegét a határozathoz csatolt melléklet tartalmazza.

2. cikk

A Tanács elnöke felhatalmazást kap, hogy kijelölje és felruházza a szükséges hatáskörökkel a megállapodásnak és annak kiegészítő jegyzőkönyvének a Közösséget jogilag kötelező aláírására jogosult személyeket.

Kelt Luxembourgban, 1977. október 28-án.

a Tanács részéről

az elnök

G. Spitaels

--------------------------------------------------